**Metafizika: Vadászat a bölcsességre (Cusanus)**

**BBNSF00700M**

**előadás, MA I./OE II.**

Az előadáson a nagy német filozófus, Nicolaus Cusanus (1401-1464) filozófiai testamentumát tekintjük át, melynek címe De venatione sapientiae (Vadászat a bölcsességre). A mű 1462-ben íródott, s Cusanus vezéreszméit fejti ki oly módon, hogy a filozófiát a bölcsességre való vadászatként, a vezéreszméket pedig olyan „vadászterületekként” mutatja be, ahol a jó vadász sok zsákmányt ejthet. Ilyen vezéreszme a coincidentia oppositorum, a non aliud stb. Lényeges, hogy bölcsességen Cusanus nem pusztán teoretikus tudást ért, hanem olyan tudást, amely az embert egzisztenciálisan is felszabadíthatja. A szöveg felépítése tömör, mindenképpen nehéz olvasmány, amelyben csak lassú és tanulmányozó olvasással lehet előrehaladni. Annak ellenére, hogy előadásról van szó, kiemelten fontos, hogy a hallgatók hétről-hétre maguk is gondosan átnézzék a soron következő 15-20 oldalt. A szöveg magyarul nincs meg, elolvasható latinul, németül és angolul. Szükség esetén kérhetek hozzá DeepL fordítást is, itt azonban egy kis félrefordítás is nagy problémát okozhatna.

**Oktató**: Szombath Attila, hab. egy. doc. (szombath@btk.ppke.hu)

**Időpont**: szerda 14:30-16:00

**Hely**: DAN 815

**Követelmények:** Az óra rendszeres látogatása, a szövegek félév közbeni feldolgozása, kérdések és észrevételek megfogalmazása, kollokvium

**Kötelező irodalom**:

Nicolaus Cusanus: De venatione sapientiae, in: Nikolaus von Kues: Die philosophisch-theologischen Schriften, I. kötet (latin-német kiadás), Herder, Freiburg, 2014 1-191.

Angol fordítását ld.:

https://cusanus-portal.de/content/fw.php?werk=19&ln=hopkins&hopkins\_pg=1275